CELEX: 32021D2173
Language: et
Date: 2021-12-08 00:00:00
Title: Komisjoni rakendusotsus (EL) 2021/2173, 8. detsember 2021, millega muudetakse rakendusotsust (EL) 2019/919 reovee töötlemissüsteemide, elektrivooluga töötavate pilsipumpade, valmistajasiltide ja väikelaevade maksimaalse kandevõime osas (EMPs kohaldatav tekst)

9.12.2021   
               
               
                  ET
               
               
                  Euroopa Liidu Teataja
               
               
                  L 440/6
               
            
         KOMISJONI RAKENDUSOTSUS (EL) 2021/2173,
         8. detsember 2021,
         millega muudetakse rakendusotsust (EL) 2019/919 reovee töötlemissüsteemide, elektrivooluga töötavate pilsipumpade, valmistajasiltide ja väikelaevade maksimaalse kandevõime osas
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Kooskõlas Euroopa Parlamendi ja nõukogu direktiivi 2013/53/EL (2) artikliga 14 eeldatakse, et tooted, mis on vastavuses selliste harmoneeritud standardite või nende osadega, mille viited on avaldatud Euroopa Liidu Teatajas, vastavad olulistele nõuetele, mida nimetatud standardid või nende osad käsitlevad ja millele on osutatud direktiivi 2013/53/EL artikli 4 lõikes 1 ja sama direktiivi I lisas.
                  
               
                     (2)
                  
                  
                     Komisjon esitas rakendusotsusega C(2015) 8736 (3) Euroopa Standardikomiteele (CEN) ja Euroopa Elektrotehnika Standardikomiteele (Cenelec) taotluse koostada ja läbi vaadata direktiivi 2013/53/EL toetavad harmoneeritud standardid, milles käsitletakse direktiivi 2013/53/EL artikli 4 lõikes 1 ja kõnealuse direktiivi I lisas sätestatud olulisi nõudeid, mis on rangemad võrreldes Euroopa Parlamendi ja nõukogu kehtetuks tunnistatud direktiiviga 94/25/EÜ (4).
                  
               
                     (3)
                  
                  
                     Rakendusotsusega C(2015) 8736 paluti CENil ja Cenelecil samuti vaadata läbi standardid, mille viited avaldati komisjoni teatises 2015/C 087/01 (5).
                  
               
                     (4)
                  
                  
                     Rakendusotsusega C(2015) 8736 esitatud taotluse alusel vaatas CEN läbi järgmised harmoneeritud standardid: EN ISO 8849:2018 elektrivooluga töötavate pilsipumpade kohta, mille viide on avaldatud komisjoni rakendusotsuses (EL) 2019/919, (6) ja EN ISO 14946:2001/AC:2005 maksimaalse kandevõime kohta, mille viide on avaldatud komisjoni teatises 2018/C 209/05 (7). Selle tulemusena võeti vastu järgmised harmoneeritud standardid: EN ISO 8849:2021 ja EN ISO 14946:2021.
                  
               
                     (5)
                  
                  
                     Rakendusotsuses C(2015) 8736 esitatud taotluse alusel koostas CEN ka uued harmoneeritud standardid EN ISO 8099-2:2021 reovee töötlemissüsteemide kohta ja EN ISO 14945:2021 valmistajasildi kohta.
                  
               
                     (6)
                  
                  
                     Komisjon analüüsis koos CENiga, kas CENi koostatud ja läbi vaadatud standardid vastavad rakendusotsuses C(2015) 8736 esitatud taotlusele.
                  
               
                     (7)
                  
                  
                     Standardiga EN ISO 8099-2:2021 määratakse kindlaks väikelaevade reovee töötlemissüsteemide kavandamise, valmistamise ja paigaldamise nõuded.
                  
               
                     (8)
                  
                  
                     Standardiga EN ISO 8849:2021 määratakse kindlaks pilsivee kõrvaldamiseks ette nähtud elektriajamiga pilsipumpadele esitatavad nõuded.
                  
               
                     (9)
                  
                  
                     Standardiga EN ISO 14945:2021 määratakse kindlaks nõuded väikelaeva valmistajasildile kantava teabe ühtseks esitamiseks.
                  
               
                     (10)
                  
                  
                     Standardiga EN ISO 14946:2021 määratakse kindlaks väikelaevade maksimaalse koormuse hulka kuuluvad esemed, ületamata teiste ISO standarditega kehtestatud püstuvuse, vabaparda ja ujuvilpüsimise piirmäärasid ning üle parda kukkumise vältimiseks kehtestatud norme. Lisaks kehtestatakse selles nõuded meeskonnaliikmete istekohtadele ja asumisaladele.
                  
               
                     (11)
                  
                  
                     Standardid EN ISO 8099-2:2021, EN ISO 8849:2021, EN ISO 14945:2021 ja EN ISO 14946:2021 vastavad nõuetele, milleks need on välja töötatud ja mis on sätestatud direktiivi 2013/53/EL artikli 4 lõikes 1 ning sama direktiivi I lisa A osas. Seepärast on asjakohane avaldada viited nendele standarditele Euroopa Liidu Teatajas.
                  
               
                     (12)
                  
                  
                     Standard EN ISO 8849:2021 asendab standardi EN ISO 8849:2018. Standard EN ISO 14946:2021 asendab standardi EN ISO 14946:2001/AC:2005.
                  
               
                     (13)
                  
                  
                     Seepärast on asjakohane kustutada Euroopa Liidu Teatajast viited harmoneeritud standarditele EN ISO 8849:2018 ja EN ISO 14946:2001/AC:2005.
                  
               
                     (14)
                  
                  
                     Selleks et anda tootjatele piisavalt aega oma toodete kohandamiseks harmoneeritud standardite EN ISO 8849:2018 ja EN ISO 14946:2001/AC:2005 läbivaadatud versioonidega, on vaja nende standardite viidete kustutamine edasi lükata.
                  
               
                     (15)
                  
                  
                     Rakendusotsuse (EL) 2019/919 I lisas on loetletud viited direktiivi 2013/53/EL toetuseks koostatud harmoneeritud standarditele. Kõnealusesse lisasse tuleks lisada viited harmoneeritud standarditele EN ISO 8099-2:2021, EN ISO 8849:2021, EN ISO 14945:2021 ja EN ISO 14946:2021. Kõnealusest lisast tuleks kustutada viide harmoneeritud standardile EN ISO 8849:2018.
                  
               
                     (16)
                  
                  
                     Rakendusotsuse (EL) 2019/919 II lisas on loetletud viited direktiivi 2013/53/EL toetuseks koostatud harmoneeritud standarditele, mis kustutatakse Euroopa Liidu Teatajast. Lisasse tuleks kanda viide harmoneeritud standardile EN ISO 14946:2001/AC:2005.
                  
               
                     (17)
                  
                  
                     Seepärast tuleks rakendusotsust (EL) 2019/919 vastavalt muuta.
                  
               
                     (18)
                  
                  
                     Harmoneeritud standardi järgimine lubab alates selle standardi viite Euroopa Liidu Teatajas avaldamise kuupäevast eeldada vastavust asjaomastele olulistele nõuetele, mis on sätestatud liidu ühtlustamisõigusaktides. Seepärast peaks käesolev otsus jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsust (EL) 2019/919 muudetakse järgmiselt:
            
                        (1)
                     
                     
                        I lisa muudetakse vastavalt käesoleva otsuse I lisale,
                     
                  
                        (2)
                     
                     
                        II lisa muudetakse vastavalt käesoleva otsuse II lisale.
                     
                  
         
            Artikkel 2
            Käesolev otsus jõustub Euroopa Liidu Teatajas avaldamise päeval.
            I lisa punkti 1 kohaldatakse alates 9. juunist 2022.
         
         
            Brüssel, 8. detsember 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 20. novembri 2013. aasta direktiiv 2013/53/EL, mis käsitleb väikelaevu ja jette ning millega tunnistatakse kehtetuks direktiiv 94/25/EÜ (ELT L 354, 28.12.2013, lk 90).
         
            (3)  Komisjoni 15. detsembri 2015. aasta rakendusotsus C(2015) 8736 Euroopa Parlamendi ja nõukogu 20. novembri 2013. aasta direktiivi 2013/53/EL (mis käsitleb väikelaevu ja jette ning millega tunnistatakse kehtetuks direktiiv 94/25/EÜ) toetava standardimistaotluse kohta, mis esitatakse Euroopa Standardikomiteele ja Euroopa Elektrotehnika Standardikomiteele seoses väikelaevade ja jettidega.
         
            (4)  Euroopa Parlamendi ja nõukogu 16. juuni 1994. aasta direktiiv 94/25/EÜ väikelaevu käsitlevate liikmesriikide õigus- ja haldusnormide ühtlustamise kohta (EÜT L 164, 30.6.1994, lk 15).
         
            (5)  Komisjoni teatis, mis on seotud Euroopa Parlamendi ja nõukogu 16. juuni 1994. aasta direktiivi 94/25/EÜ (väikelaevu käsitlevate liikmesriikide õigus- ja haldusnormide ühtlustamise kohta) rakendamisega (Liidu ühtlustamisaktide kohaste ühtlustatud standardite pealkirjade ja viidete avaldamine) (ELT C 87, 13.3.2015, lk 1).
         
            (6)  Komisjoni 4. juuni 2019. aasta rakendusotsus (EL) 2019/919 Euroopa Parlamendi ja nõukogu direktiivi 2013/53/EL toetuseks koostatud väikelaevu ja jette käsitlevate harmoneeritud standardite kohta (ELT L 146, 5.6.2019, lk 106).
         
            (7)  Komisjoni 20. novembri 2013. aasta teatis seoses Euroopa Parlamendi ja nõukogu direktiivi 2013/53/EL (väikelaevade ja jettide kohta ning direktiivi 94/25/EÜ kehtetuks tunnistamise kohta) rakendamisega (Liidu ühtlustamisaktide kohaste ühtlustatud standardite pealkirjade ja viidete avaldamine) (ELT C 209, 15.6.2018, lk 137).
      
      
         
            I LISA
            Rakendusotsuse (EL) 2019/919 I lisa muudetakse järgmiselt.
            
                        (1)
                     
                     
                        Kanne 8 kustutatakse;
                     
                  
                        (2)
                     
                     
                        lisatakse järgmised kanded:
                        
                                    
                                       Nr
                                    
                                 
                                 
                                    
                                       Viide standardile
                                    
                                 
                              
                                    „40.
                                 
                                 
                                    EN ISO 8099-2:2021
                                 
                              
                                     
                                 
                                 
                                    Väikelaevad. Jäätmesüsteemid. Osa 2: Reovee töötlemissüsteemid
                                 
                              
                                    41.
                                 
                                 
                                    EN ISO 8849:2021
                                 
                              
                                     
                                 
                                 
                                    Väikelaevad. Elektrivooluga töötavad pilsipumbad
                                 
                              
                                    42.
                                 
                                 
                                    EN ISO 14945:2021
                                 
                              
                                     
                                 
                                 
                                    Väikelaevad. Valmistajasilt
                                 
                              
                                    43.
                                 
                                 
                                    EN ISO 14946:2021
                                 
                              
                                     
                                 
                                 
                                    Väikelaevad. Maksimaalne kandevõime“.
                                 
                              
                  
      
      
         
            II LISA
            Rakendusotsuse (EL) 2019/919 II lisasse tehakse järgmine kanne:
            
               
                           
                              Nr
                           
                        
                        
                           
                              Viide standardile
                           
                        
                        
                           
                              Kustutamise kuupäev
                           
                        
                     
                           „36.
                        
                        
                           EN ISO 14946:2001
                           Väikelaevad. Maksimaalne kandevõime
                           EN ISO 14946:2001/AC:2005
                        
                        
                           9. juuni 2022“.